محمدجواد ظریف

بندانگشتی|محمدجواد ظریف
**محمدجواد ظریف** (‎۱۷ دی ۱۳۳۸ تهراندا) و ایران ایسلام جومهورلوغونون ایندیکی ائشیک ایشلر باخانی دیر، او ایران قیزیل آی توپلومونون عوضوو و تهران بیلیم یوردونون قوناق اوستادی دیر.

## یاشاییشی

### ایلک ایللری و تحصیلی
محمد جواد ظریف  ۱۷ دی ۱۳۳۸-جی ایل تاریخینده  تهران شهرینده آنادان اولموشدور."*The New Republic*" ژورنالی‌نین وئردیگی معلوماتا گؤره، ظریف تهراندا زنگین، دیندار و سیاسی جهتدن موحافیظه‌کار اولان بیر تاجیر عاییله‌سینده آنادان اولموشدور. اونون آتاسی ایصفاهان شهری‌نین ان گؤرکملی توجّارلاریندان بیری، آناسی ایسه تهران شهری‌نین ان تانینمیش توجارلاری‌‌ بیری‌نین قیزی ایدی. او، اؤزل دینی مکتب اولان تهران شهرینده‌کی علوی مکتبینده تحصیل آلمیشدیر.

ظریف‌ین والیدئینلری اونون تلویزیون، رادیو و قزئتلرله ماراقلانماسینا ایجازه وئرمیردی. اونون یئرینه ظریف علی شریعتی و صمد بهرنگی‌نین کیتابلارینی اوخویاراق اینقیلابی ایدئیالاری منیمسه‌میشدیر.

ظریف 17 یاشیندا ایکن ایراندان آمریکایا کؤچموشدور. او، کالیفورنیا ایالتی‌نین سان-فرانسیسکو شهرینده یئرلشن و اؤزل کالج-حاضیرلیق اورتا مکتبی اولان درو کالجی حاضیرلیق مکتبینده تحصیل آلمیشدیر. ظریف تحصیلینی سان-فرانسیسکو دؤولت بیلیم یوردوندا داوام ائتدیریب و ایکیسی ده بین الخالق موناسیبتلر اوزره اولماقلا اورانی 1360-جی ایلده لیسانس ،1361-جی ایلده ایسه یوکسک  لیسانسینی  بیتیرمیشدیر. بونون آردیندان ظریف تحصیلینی دئنوئر بیلیم یوردونداکی جوزئف کوربئل آدینا بین الخالق علملر مکتبینده داوام ائتدیریب. او، بورانی 1984-جو ایلده بین‌لخالق موناسیبتلر اوزره ایکینجی یوکسک لیسانس درجه‌سینی آلاراق، 1988-جی ایلده ایسه حوقوق و سیاست اوزره فلسفه دوکتورو علمی درجه‌سینی آلاراق بیتیرمیشدیر. اونون تئزی‌نین آدی – "بین الخالق حوقوقدا و سیاستده اؤزونو مودافیعه".

بیتیردیگی مکتبده پروفسور اولان و ظریفین پایان‌نامه‌سینی نظردن کئچیرن کومیته‌یه صدرلیک ائدن توْم روْوُ ظریف حاقدا "او، درس وئردیگیم ان یاخشی طلبه‌لردن بیری ایدی" دئمیشدیر. واختیله ظریفه درس وئرمیش و اونون پایان‌نامه‌سینی نظردن کئچیرن کومیته‌نین عوضوو اولان وئد ناندا ظریف حاقدا "او، صینیف اوتاغیندا یاخشی ایدی. او واختلار... من فیکیرلشیردیم کی، اؤز اؤلکه‌سی‌نین طالع‌ینده بؤیوک رول اویناجاق" دئمیشدیر.

## شخصی حیاتی
محمد جواد ظریف ائولیدیر و ایکی اؤولادی وار (بیری قیز، بیری اوغلان). اونلارین ایکیسی‌ده آمریکادا آنادان اولوبلار. او، ایندیکی حیات یولداشی ایله ۱۹۷۹-جو ایلین یاییندا باجی‌سی واسیطه‌سیله تانیش اولموشدور. اونلار ایراندا ائوله‌نیبلر، آنجاق ایران ایسلام اینقیلابی سببیله آمریکانین نیویورک شهرینه کؤچمه‌لی اولوبلار. ظریف آنا دیلی اولان فارسجادان علاوه،اینگیلیس دیلینده ده سلیس دانیشیر.

## قایناقلار

بؤلمه:سیاستچیلر
بؤلمه:ایرانلی سیاستچیلر
بؤلمه:ایرانلی دیپلوماتلار
بؤلمه:۱۹۶۰-جی میلادی ایلده دوغولان‌لار
بؤلمه:Foreign ministers of Iran
بؤلمه:Iranian nuclear negotiators
بؤلمه:Iranian Vice Ministers
بؤلمه:Josef Korbel School of International Studies people
بؤلمه:یاشایان اینسانلار
بؤلمه:Permanent Representatives of Iran to the United Nations
بؤلمه:San Francisco State University alumni
بؤلمه:Recipients of the Order of Merit and Management
بؤلمه:Recipients of the Order of the Condor of the Andes

* 
* 
* 
* 

;مقاله‌لر
* Statement by H.E. Dr. Zarif before the UN Security Council  (31 July 2006)
* H.E. Dr. Zarif speaks at Princeton University (August 2006)
* Article about Zarif's exit from the United Nations in the ''Washington Post'' (15 April 2007)
* French article about Zarif and his diplomat life (October 2013)

بؤلمه:۱۹۶۰-جی میلادی ایلده دوغولان‌لار

بؤلمه:ایرانلی دیپلوماتلار